શ્રીનગર- જમ્મુ અને કશ્મીરમાં રાજ્યપાલ શાસન લાગૂ કરાયા બાદ હવે સુરક્ષા એજન્સીઓએ આતંકવાદીઓના અેન્કાઉન્ટર બાદ તેને જાતે જ દફનાવવાનું નક્કી કર્યું છે. કશ્મીર ખીણમાં આતંકવાદીઓ સાથે સ્થાનિક યુવાનોને જોડાવા રોકવા માટે ઉપરોક્ત નિર્ણય લેવામાં આવ્યો છે. મળતી માહિતી મુજબ સુરક્ષા એજન્સીઓએ કશ્મીર ખીણમાં આતંકવાદીઓના જનાજા પર રોક લગાવવા માટે હવે એન્કાઉન્ટરમાં ઠાર મરાયેલા આતંકીઓને જાતે જ દફન કરવાનો નિર્ણય કર્યો છે. સૂત્રોના જણાવ્યા મુજબ સ્થાનિક યુવાઓને આતંકવાદમાં જોડાતા અટકાવવા માટે ગૃહ મંત્રાલય દ્વારા જારી કરવામાં આવેલી એડવાઈઝરી બાદ આ નિર્ણય લેવામાં આવ્યો છે.